RESOLUCIÓN do 25 de outubro de 2010 pola que se adxudican as bolsas para estadías de investigación no estranxeiro e en centros españois fóra de Galicia, reguladas na Orde do 10 de xuño de 2010 (Diario Oficial de Galicia número 114, do 17 de xuño) pola que se convocan as axudas para estadías correspondentes a diversas accións de formación de investigadores do Programa de recursos humanos, do Plan Galego de Investigación, Desenvolvemento e Innovación Tecnolóxica de Galicia (2006-2010) para o ano 2010, cofinanciadas polo Fondo Social Europeo (FSE), no marco do Programa operativo FSE Galicia 2007-2013.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 29/10/2010

A Orde da Consellería de Economía e Industria do 10 de xuño de 2010 (Diario Oficial de Galicia nº 114, do 17 de xuño), aproba as bases que rexerán a convocatoria de bolsas para estadías correspondentes a diversas accións formativas do Programa de recursos humanos, do Plan Galego de Investigación, Desenvolvemento e Innovación Tecnolóxica de Galicia (2006-2010) para o ano 2010.
Os créditos previstos inicialmente destinados ao financiamento destas axudas foron ampliados pola Orde do 7 de outubro de 2010 (Diario Oficial de Galicia nº 198, do 14 de outubro), que modifica o importe do crédito destinado ás accións convocadas pola Orde do 10 de xuño de 2010.
No artigo 2º (Modalidades, requisitos específicos de cada modalidade e duración máxima da estadía) do anexo I da mencionada orde de convocatoria determínanse os requisitos que deberán cumprir os candidatos ás axudas correspondentes ao programa de bolsas para estadías de investigación no estranxeiro e en centros españois fóra de Galicia. Pola súa banda, no artigo 7 (Avaliación e selección das solicitudes) do devandito anexo I, establécese que a avaliación das solicitudes admitidas farase pola comisión de selección indicada no artigo 9 das bases xerais da orde de referencia, conforme os criterios xerais de selección establecidos no artigo 7 do anexo I.
Na súa virtude, e atendendo á proposta elaborada en sesión do 29 de setembro de 2010 pola comisión de selección establecida no artigo 9º das bases xerais da Orde do 10 de xuño de 2010, esta consellería
RESOLVE:
Primeiro.-Conceder as bolsas para estadías de investigación no estranxeiro e en centros españois fóra de Galicia aos solicitantes que se relacionan no anexo I desta resolución, para a realización de investigación nos destinos que se sinalan, durante o período de tempo e na contía que se indica en cada caso.
Segundo.-Todas as solicitudes admitidas que non figuran no anexo I quedan denegadas.
Terceiro.-As axudas concedidas que se financian con cargo ás aplicacións orzamentarias 08.02.561B.480.0 e 08.02.561A.480.1 dos orzamentos xerais da Comunidade Autónoma de Galicia para o ano 2010 correspóndense coa distribución que se indica na táboa seguinte:
Ver referencia pdf "20900D007P059.PDF"
Cuarto.-Todas as solicitudes para as que se propón o seu financiamento cumpren os requisitos establecidos nas correspondentes bases da convocatoria.
Quinto.-Os beneficiarios, en relación a compatibilidade ou incompatibilidade con outras axudas, ingresos ou recursos para a mesma finalidade, e aos prazos e forma de xustificación do cumprimento da finalidade para a que se concede a bolsa, ateranse ao disposto nos artigos 12 e seguintes das bases da orde de convocatoria, así como ao disposto nos artigos 9 e 10 do anexo I da mencionada orde sobre xustificación e aceptación da bolsa e pagamento.
Contra esta resolución, que esgota a vía administrativa, os interesados poderán interpoñer recurso potestativo de reposición ante o conselleiro de Economía e Industria, no prazo dun mes contado a partir do día seguinte ao da publicación desta resolución no Diario Oficial de Galicia, ou directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 25 de outubro de 2010.
P.D. (Orde 30-4-2009; DOG nº 87, do 6 de maio)
P.S. (Decreto 324/2009, artigo 6.1º o)
José Alfonso Marnotes González
Vicesecretario xeral da Consellería
de Economía e Industria
Ver referencia pdf "20900D007P059.PDF"